2.3 การประกอบธุรกิจของแต่ละสายผลิตภัณฑ์

2.3.1 ลักษณะผลิตภัณฑ์และบริการ

  1) งานทางด้านการให้บริการอุตสาหกรรม (Industrial Service)

  บริษัทมีประสบการณ์ในงานทางด้านการให้บริการอุตสาหกรรมทั้งในประเทศและต่างประเทศมาเป็นระยะเวลานาน
  โดยเป็นการให้บริการทั้งแก่ภาคเอกชน ภาครัฐบาลและสถาบันทหารทั้งในส่วนงานในประเทศและ
  งานในต่างประเทศ ไม่ว่าจะเป็นประเทศในแถบเอเซียและตะวันออกกลางหรือ
  ในภูมิภาคเอเซียอาคเนย์ โดยในปี พ.ศ. 2548
  บริษัทมีรายได้จากงานทางด้านการให้บริการอุตสาหกรรม 77.14 ล้านบาทคิดเป็นร้อยละ 31.10
  ของรายได้รวม

  ลักษณะงานโดยส่วนใหญ่ของบริษัท เกี่ยวข้องกับการทำงานที่มีลักษณะเฉพาะทาง เช่น
  ตรวจสอบงานเชื่อมโครงสร้างเหล็ก (Steel Structure), ระบบพ่นสี พ่นทราย
  (Sandblasting, Coating and Painting), งานทดสอบโลหะโดยไม่ต้องทำลาย
  (Non-destructive Testing (NDT)) ซึ่งจะเกี่ยวข้องกับงาน X-Ray
  เพื่อทดสอบความแข็งแรงของงานก่อสร้างซึ่งใช้ในธุรกิจก่อสร้างที่เกี่ยวกับเหล็ก ท่อ โลหะ
  ในอุตสาหกรรมโรงกลั่นน้ำมัน โรงงานอุตสาหกรรม โรงงานกระดาษ โรงไฟฟ้า งาน X-Ray
  ท่อ และถังแก๊ส อาคารสูงที่มีโครงสร้างเหล็ก ตลอดจนโครงการรถไฟฟ้า เป็นต้น

  นอกจากนี้บริษัท
  ยังได้รับการแต่งตั้งจากกระทรวงแรงงานให้เป็นตัวแทนในการฝึกหัดทดสอบและออกประกาศนียบัตรให้กับช่างเชื่อมและช่างประกอบที่มีความสามารถเพื่อไปปฏิบัติงานทั้งในประเทศและต่างประเทศซึ่งที่ผ่านมาช่างเชื่อมและช่างประกอบที่ผ่านการฝึกหัดและได้รับประกาศนียบัตรจากบริษัท
  มีสัดส่วนประมาณร้อยละ 20-25
  ของจำนวนช่างเชื่อมและช่างประกอบที่ได้รับประกาศนียบัตรทั้งหมด จึงส่งผลให้บริษัท
  มีโอกาสคัดเลือกแรงงานที่มีคุณภาพเพื่อมาปฏิบัติงานให้กับบริษัท ด้วย

  ในส่วนงานที่เกี่ยวกับอุตสาหกรรมน้ำมันและก๊าซธรรมชาตินั้น ทางบริษัทได้ให้บริการงานด้าน
  Fabrication และ Installation เพื่อซ่อมบำรุงฐานขุดเจาะก๊าซและน้ำมัน โดยมี
  Fabrication Shop ที่หน่วยงานสงขลา
  ทั้งยังจัดส่งบุคลากรที่เชี่ยวชาญเพื่อปฏิบัติงานด้านซ่อมบำรุงฐานขุดเจาะเหล่านี้ด้วย
  โดยมีประสบการณ์และผลงานที่เป็นที่เชื่อถือกับบริษัท ยูโนแคล (ประเทศไทย) มากว่าสิบห้าปี
  ซี่งปัจจุบันเปลี่ยนชื่อเป็น บริษัท เชฟรอน ประเทศไทย สำรวจและผลิต จำกัด
  นอกจากนี้ยังได้จัดส่งบุคลากรไปปฏิบัติงานบนแท่นขุดเจาะก๊าซธรรมชาติและน้ำมันของลูกค้าอื่นๆด้วย

  ลักษณะงานอีกด้านหนึ่งของงานบริการอุตสาหกรรมคือการให้เช่าอุปกรณ์เครื่องจักรแก่หน่วยงานหรือบริษัทเอกชนในอุตสาหกรรมต่างๆ
  อุปกรณ์เครื่องจักรที่ทางบริษัทมีไว้ให้เช่า
  จะเป็นอุปกรณ์เครื่องจักรทางด้านการก่อสร้างเป็นส่วนใหญ่ เช่น

-   รถเครน (Crane Truck,Rough Terrain Crane)

-   รถขุดตัก (Backhoe Loader,Excavator)

-   รถเกรด (Grader)

-   รถยก (Skid Steer Loader, Rough Terrain Forklift)

-   รถลาก (Trailer)

-   เครื่องเชื่อมไฟฟ้าและดีเซล (Welding Machine)

-   เครื่องอัดลม (Air Compressor)

-   เครื่องกำเนิดไฟฟ้า (Generator)

-   ตู้คอนเทนเนอร์ (Office & Storage Containers)

  ทั้งนี้ บริษัทมีพนักงานที่มีทักษะ และประสบการณ์สูงสำหรับควบคุมการทำงาน
  ของอุปกรณ์เครื่องจักรเหล่านี้ ไว้เพื่อบริการให้แก่ลูกค้าโดยสามารถปฏิบัติงานในพื้นที่ต่างๆได้
  ตามความต้องการของลูกค้า
  นอกจากนี้ทางบริษัทยังมีบริการซ่อมบำรุงรักษาอุปกรณ์เครื่องจักรให้แก่ลูกค้าทั่วไปด้วย
  โดยมีพนักงานช่างที่มีความชำนาญ พร้อมที่จะปฏิบัติงานทั้งในและนอกสถานที่

2) งานด้านโทรคมนาคม (Telecommunication)

  ประสบการณ์ของบริษัท ในส่วนที่เกี่ยวกับงานด้านโทรคมนาคมนั้นมีมานับตั้งแต่ปี 2522 โดยบริษัท
  มีความสามารถดำเนินการทางด้านงานวางระบบโทรศัพท์,
  งานก่อสร้างสถานีและติดตั้งจานรับส่งสัญญาณดาวเทียมขนาดใหญ่, งานระบบไมโครเวฟ
  (Microwave) รวมทั้งงานวางระบบโทรศัพท์มือถือ ซึ่งในปี 2548
  มีการขยายงานด้านการวางระบบสื่อสัญญาณ โดยในปี 2548
  บริษัทมีรายได้ของงานด้านโทรคมนาคมจำนวน 54.75 ล้านบาทคิดเป็นร้อยละ 22.07
  ของรายได้ทั้งหมด โดยสามารถแบ่งลักษณะของงานได้เป็น 5 ประเภทดังนี้

2.1) งานวางระบบสื่อสัญญาณและระบบสื่อสารข้อมูล

  ขอบข่ายงานด้านโทรคมนาคม ได้แก่

-   ระบบสื่อสัญญาณและระบบสื่อสารข้อมูล (Transmission System & Data
    Communication System)

-   ระบบโครงข่ายเคเบิลใยแก้วนำแสง (Optical Fibre)

-   การออกแบบและผลิตเสาโทรคมนาคม (Tower Design & Fabrication)

-   การก่อสร้างฐานราก (Foundation Construction)

-   การติดตั้งเสาโทรคมนาคม (Tower Erection)

-   การติดตั้งจานรับส่งสัญญาณ (Antenna and Feeder Installation)

-   การติดตั้งอุปกรณ์ระบบไมโครเวฟ (Microwave Equipment Installation)

-   การติดตั้งระบบโทรศัพท์ (Telephone System Installation)

-   การติดตั้งจานรับส่งสัญญาณดาวเทียม (Earth Satellite Antennas)

-   สถานีส่งสัญญาณโทรทัศน์ และเสา ทีวี (TV Transmitting Station & Tower)

2.2) งานวางระบบโทรศัพท์

  บริษัท ดำเนินงานเกี่ยวกับการวางระบบโทรศัพท์
  โดยประกอบด้วยงานทางด้านการก่อสร้างท่อร้อยสายใต้ดิน และงานวางเคเบิ้ลสายโทรศัพท์
  โดยบริษัท ได้เป็นผู้รับเหมาช่วง (Sub-contractor) ให้กับบริษัท เอ ที แอนด์ ที จำกัด
  ในการวางเครือข่ายสายโทรศัพท์ในเขตกรุงเทพฯ และเป็นผู้รับเหมาช่วง (Sub
  –Contractor) ให้กับบริษัท ทีทีแอนด์ที จำกัด
  (มหาชน)ในการวางเครือข่ายสายโทรศัพท์ในต่างจังหวัด

2.3) งานเกี่ยวกับระบบรับส่งสัญญาณดาวเทียม

  บริษัท ดำเนินการในการติดตั้งจานรับสัญญาณดาวเทียมภาคพื้นดิน , อุปกรณ์รับส่งสัญญาณดาวเทียม
  และอุปกรณ์ในการแปลงสัญญาณ โดยที่ผ่านมาบริษัทได้ดำเนินการทั้งในประเทศและต่างประเทศ
  สำหรับงานในประเทศบริษัท
  ได้ดำเนินการติดตั้งจานรับส่งสัญญาณดาวเทียมภาคพื้นดินให้กับสถานีโทรทัศน์ช่อง 5
  และงานติดตั้งเสาส่งสัญญาณให้กับสถานีโทรทัศน์ช่อง 11
  รวมทั้งงานวางระบบรับส่งสัญญาณจากดาวเทียมไทยคมในระบบ DTH ของ IBC ให้กับบริษัท
  ชินวัตรแซทเทิลไล้ท์ จำกัด(มหาชน) สำหรับงานในต่างประเทศนั้น บริษัท เป็นคู่สัญญาณกับบริษัท
  เอ็นอีซี ซิสเต็ม อินทริเกรชั่น แอนด์ คอนสตรัคชั่น ลิมิเต็ด ประเทศญี่ปุ่น
  ซึ่งเป็นผู้ได้รับการแต่งตั้งให้รับผิดชอบในการดำเนินการติดตั้งระบบสถานีรับส่งสัญญาณดาวเทียมภาคพื้นดินให้กับ
  57 ประเทศ ทั้งในประเทศในตะวันออกกลาง ยุโรป อาฟริกา และเอเซีย โดยบริษัท
  พีเออี(ประเทศไทย) จำกัด (มหาชน)
  เป็นคู่สัญญาต่างชาติเพียงรายเดียวในการดำเนินการดังกล่าวในประเทศต่างๆ
  สำหรับประเทศที่บริษัทได้ดำเนินการเสร็จเรียบร้อยแล้วได้แก่ประเทศเคนย่า, ดูไบ, อาบูดาบี,
  ยูโกสลาเวีย, ปากีสถาน, มัลดีฟ, ชาจาร์, สเปน และล่าสุดที่ประเทศภูฐานและยูเออี เป็นต้น

2.4) งานวางระบบไมโครเวฟ

  ลักษณะงานที่บริษัท ดำเนินการ คือการก่อสร้างและติดตั้งเสารับสัญญาณ
  และอุปกรณ์ที่ประกอบกับระบบไมโครเวฟ
  ที่ผ่านมาบริษัทได้ดำเนินการติดตั้งเสารับส่งสัญญาณขนาดต่าง ๆ มากกว่า 700 เสาทั่วโลก
  โดยเสารับส่งสัญญาณที่สูงที่สุด ตั้งอยู่ที่ประเทศอิรัก เป็นเสารับสัญญาณ ทีวี ที่มีความสูงถึง 350
  เมตร และมีน้ำหนักมากกว่า 150 ตัน สำหรับงานในประเทศ
  บริษัทได้ดำเนินการก่อสร้างและติดตั้งสถานีรับส่งสัญญาณภาคพื้นดินแห่งแรกคือ
  สถานีรับส่งสัญญาณร่วมภาคพื้นดินระบบไมโครเวฟและดาวเทียมเพื่อเชื่อมต่อจานรับสัญญาณดาวเทียม
  VSAT ของธนาคารกรุงเทพ จำกัด (มหาชน) ตั้งอยู่ที่ อ.บางพลี จ.สมุทรปราการ
  ซึ่งเป็นการวางระบบออนไลน์ (On-Line) ทั่วประเทศของธนาคาร

2.5) งานวางระบบโทรศัพท์มือถือ

งานวางระบบโทรศัพท์มือถือที่บริษัท มีส่วนเกี่ยวข้อง คือการที่บริษัท
ดำเนินการติดตั้งสถานีเครือข่ายให้กับโทรศัพท์มือถือในระบบ Digital PCN 1800 ของบริษัท
โทเทิล แอ๊กเซส คอมมิวนิเคชั่น จำกัด (มหาชน)

  งานด้านการจัดหาบุคลากร (Manpower Service)

  ผลงานในเรื่องการจัดหาแรงงานเพื่อไปปฏิบัติงานในโครงการต่างๆ
  ทั้งในประเทศและต่างประเทศนั้น บริษัท
  ได้รับความไว้วางใจและมีชื่อเสียงในเรื่องคุณภาพของคนงาน และการบริการ
  การปฏิบัติงานของคนงานเพื่อให้เป็นไปตามความต้องการของลูกค้า โดยการจัดหาบุคลากรนั้น
  สามารถแบ่งออกเป็น 2 ลักษณะคือ

  1) ลักษณะแบบเหมา

  ลักษณะการจัดหาบุคลากรแบบเหมา คือ การที่บริษัท
  จะเป็นผู้รับผิดชอบในการบริหารบุคลากรให้กับลูกค้าโดยบริษัท
  จะเป็นผู้จัดหาบุคลากรนับตั้งแต่ระดับบริหาร แรงงานระดับฝีมือ จนถึงระดับปฏิบัติการ
  เพื่อเข้าไปดำเนินการตามโครงการของลูกค้า และบริษัทจะเป็นผู้รับผิดชอบในเรื่องต่าง ๆ
  ไม่ว่าจะเป็นเรื่องการว่าจ้าง การบริหาร, การบัญชี, ที่พัก, อาหาร, การขนส่ง
  และระบบสวัสดิการต่างๆ เพื่อให้โครงการของลูกค้าบรรลุตามเป้าหมายและเวลาที่ได้กำหนด
  โดยลูกค้าจะเป็นผู้จัดเตรียมการในเรื่องวัสดุ อุปกรณ์ การสื่อสาร และเครื่องมือต่าง ๆ

2) ลักษณะแบบการจัดหา

  ลักษณะการจัดหาบุคลากรในลักษณะนี้ คือการที่บริษัท
  จัดส่งบุคลากรตามที่ลูกค้าต้องการเพื่อเข้าไปปฏิบัติงานให้ลูกค้า
  โดยลูกค้าเป็นผู้จัดเตรียมการในเรื่องต่าง ๆ ไว้ กล่าวคือบริษัท
  จะทำหน้าที่เพียงการจัดส่งบุคลากรตามลักษณะความสามารถที่ลูกค้ากำหนดมาให้โดยบริษัท
  จะได้รับค่าตอบแทนในการจัดหาบุคลากร และเมื่อลูกค้าได้บุคลากรตามที่ต้องการแล้ว
  ลูกค้าก็จะเป็นผู้วางแผนและรับผิดชอบในเรื่องต่าง ๆ

  โดยส่วนใหญ่แล้ว งานด้านการจัดหาบุคลากรของบริษัทมักจะเป็นในลักษณะแบบเหมา (Total
  Resources Package) กล่าวคือบริษัทจะเป็นผู้รับผิดชอบทุก ๆ เรื่องที่เกี่ยวกับบุคลากร
  โดยลูกค้าไม่ต้องมารับผิดชอบดูแลในส่วนนี้เลย และที่ผ่านมาเนื่องจากบริษัท
  มีระบบการบริหารเกี่ยวกับบุคลากรที่ดี โดยมีระบบสวัสดิการที่เพียงพอ ไม่ว่าจะเป็นในเรื่องที่พัก,
  อาหาร, การรักษาพยาบาล, การโอนเงินให้กับบุคคลในครอบครัว, ระบบการประกัน
  รวมทั้งสิทธิต่าง ๆ ที่จะได้ตามกฏหมายในประเทศนั้นๆ ซึ่งสวัสดิการต่างๆ
  เหล่านี้จะเอื้ออำนวยต่อการปฏิบัติงานของคนงาน
  ส่งผลให้ผลงานของบริษัทจึงเป็นที่พอใจแก่ลูกค้าเพราะสามารถปฏิบัติงานได้ตามกำหนดการที่ได้วางไว้
  โดยไม่มีปัญหาในเรื่องของบุคลากรรวมทั้งบริษัทมีบุคลากรในทุกระดับ
  ทั้งชาวไทยและชาวต่างประเทศ ซึ่งเป็นบุคลากรที่มีคุณภาพ

  ผลงานที่สร้างชื่อเสียงให้กับบริษัท คือในปี พ.ศ.2534
  บริษัทได้มีส่วนร่วมในโครงการฟื้นฟูเหตุการณ์ไฟไหม้บ่อน้ำมันในประเทศคูเวต
  โดยได้จัดส่งบุคลากรตั้งแต่ระดับบริหาร ระดับวิศวกร แรงงานฝีมือ ชาวไทย เป็นจำนวนมากกว่า
  1,600 คน เข้าไปสมทบกับทีมงานชาติต่าง ๆ มากกว่า 10,000 คน
  เพื่อร่วมงานในการดับเพลิงที่ลุกไหม้บ่อน้ำมันจำนวนกว่า 700 บ่อ
  ในประเทศคูเวตภายใต้การควบคุมและวางแผนของบริษัท เบคเทล แห่งสหรัฐอเมริกา
  ซึ่งเป็นบริษัทที่ปรึกษาของบริษัท คูเวต ออยล์ หลังจากเพลิงที่ลุกไหม้บ่อน้ำมันสงบลงบริษัท
  ก็ได้มีส่วนร่วมในการฟื้นฟูและซ่อมแซมโรงกลั่น , ถังเก็บน้ำมัน
  ให้อยู่ในสภาพที่ดีเหมือนเดิมอีกด้วย
  นับเป็นบริษัทเดียวในประเทศไทยที่มีส่วนร่วมในโครงการดังกล่าว
  และจากผลความสำเร็จดังกล่าว นับว่าเป็นการสร้างชื่อเสียงให้กับบริษัท
  และประเทศชาติเป็นอย่างมาก

  บริษัท ได้หยุดดำเนินธุรกรรมด้านนี้ชั่วคราวตั้งแต่เข้าสู่กระบวนการฟื้นฟูกิจการ อย่างไรก็ตาม
  บริษัทคาดว่าจะสามารถเริ่มดำเนินธุรกรรมด้านนี้อีกครั้งในเร็วๆนี้

  3) งานทางด้านการก่อสร้าง (Construction)

บริษัท
มีประสบการณ์และความเชี่ยวชาญด้านการก่อสร้างโครงการขนาดใหญ่ให้แก่ภาครัฐและเอกชนเป็นเวลากว่า
40 ปี โดยในปี พ.ศ. 2548 บริษัทมีรายได้จากงานทางด้านการก่อสร้างรวม 57.35 ล้านบาท
คิดเป็นร้อยละ 23.13 ของรายได้รวม ทั้งนี้ งานทางด้านการก่อสร้างสามารถแบ่งลักษณะงานได้ 2
ลักษณะคือ

  3.1) งานทางด้านโยธา (Civil Work)
  เป็นงานที่เกี่ยวข้องกับงานการสร้างโครงการสาธารณูปโภค เช่น ระบบประปา ระบบไฟฟ้า
  ระบบโทรศัพท์ งานก่อสร้างโรงงานในอุตสาหกรรมหนัก เช่น งานก่อสร้างโรงกลั่นน้ำมัน,
  โรงงานปิโตรเคมี, โรงงานเคมี, โรงงานปูนซิเมนต์, โรงงานผลิตไฟฟ้า
  งานก่อสร้างสถานีไฟฟ้าย่อย เป็นต้น โดยบริษัทมีประสบการณ์การทำงานที่สำคัญ ดังนี้

-   งานก่อสร้างอาคาร (Building Construction) เช่น
    งานก่อสร้างอาคารโรงงานอุตสาหกรรมต่างๆ เช่น โรงงานของบริษัทปิโตรเคมีแห่งชาติ ,
    โรงเก็บสินค้าของบริษัท ซีพีเซเว่นอีเลเว่นท์ จำกัด (มหาชน)
    งานก่อสร้างศูนย์ราชการจังหวัดกำแพงเพชร , จังหวัดระยอง
    และงานก่อสร้างวิทยาลัยมหาดไทยสถาบันดำรงราชานุภาพ เป็นต้น

-   งานก่อสร้างสถานีขุดเจาะ (Drilling Site Construction) เช่น สถานีขุดเจาะและ
    สำรวจน้ำมันสิริกิต์, สถานีขุดเจาะและสำรวจน้ำมันดิบของบริษัท เอสโซ่,
    สถานีขุดเจาะน้ำมันดิบของกอล์ฟเฟอร์ออยล์, แท่นสำรวจน้ำมันเชลล์ ประเทศพม่า เป็นต้น

-   งานก่อสร้างทั่วไป (General Construction) เช่น งานสร้างอพาร์ตเมนท์ ,
    งานก่อสร้างคอนโดมิเนียมที่ประเทศกวม , งานก่อสร้างสถานีไฟฟ้าย่อยได้แก่
    สถานีไฟฟ้าย่อยหนองแขม , ห้วยขวาง , คลองสาน , สีลม , แจ้งวัฒนะ และท่าตะโก
    เป็นต้น

-   งานก่อสร้างโรงงาน (Plant Construction) เช่น โรงงาน ทีพีไอโพลีน ,
    โรงงานลานนาลิกไนต์ , โรงงานซันแฟลกซ์ และ โรงงานสยามอ๊อกซิเดนทัล
    อิเล็คโทรเคมีคัล และโรงงานไทยลูบเบส จำกัด เป็นต้น

-   งานก่อสร้างเสาส่งโทรคมนาคม เช่น โครงการ DTAC,
    ระบบโทรคมนาคมของกองบัญชาการทหารสูงสุด

  3.2) งานเครื่องกล (Mechanical Work)
  เป็นงานที่เกี่ยวข้องกับการติดตั้งเครื่องจักรและอุปกรณ์ต่าง ๆ ตลอดจนงานเดินระบบ ท่อส่งก๊าซ
  และงานระบบท่อส่งน้ำมัน งานสร้างประกอบโครงสร้างเหล็กและถังเหล็ก เป็นต้น

  บริษัทดำเนินธุรกิจรับงานก่อสร้าง
  โดยเน้นการก่อสร้างที่มีคุณภาพสูงและใช้เทคโนโลยีที่ทันสมัยซึ่งจากความสามารถ,
  ประสบการณ์ที่เชี่ยวชาญ
  ตลอดจนชื่อเสียงของบริษัทในเรื่องของการปฏิบัติงานที่สามารถทำได้ตรงตามกำหนดการ
  อยู่ในงบประมาณและมีคุณภาพได้มาตรฐานตามที่ลูกค้าต้องการ
  บริษัทจึงได้รับความไว้วางใจให้ดำเนินการก่อสร้างโครงการใหญ่ ๆ หลายโครงการ
  ผลงานที่ผ่านมาของบริษัทมีหลายธุรกิจเช่น โรงงานปูนซิเมนต์ทีพีไอ, โรงกลั่นน้ำมันเชลล์,
  โรงกลั่นน้ำมันสตาร์ปิโตรเลียม, สถานีขุดเจาะและสำรวจน้ำมันสิริกิต์,
  สถานีผลิตน้ำมันดิบลานกระบือ, โรงกลั่นน้ำมันไทยออยล์ เฟส 1 และ 2 , โรงงานไทย ซีอาร์ที
  โรงงานสยามมิชิลิน, งานวางระบบท่อของโรงงานไทยปิโตรเคมีคัลอุตสาหกรรม,
  โรงงานสยามอ๊อกซิเดนทัล อิเล็กโทรเคมีคัล, โรงงานไทยโอเลฟินด์,
  โรงงานไทยอคริลิคไฟเบอร์, โรงงานคาร์บอนแบล็ค, โรงงานไทยอีพ็อกซี่ ,
  โรงกลั่นน้ำมันบางจาก , งานก่อสร้าง Compressor Station
  ของการปิโตรเลียมแห่งประเทศไทย และงานก่อสร้างโรงงานเฟส 1 ของบริษัท
  แอดวานซ์อะโกร จำกัด(มหาชน), งานสร้างอาคารและแท่นเครื่องให้บริษัทมิตซูบิชิ,
  งานก่อสร้างโรงงานไทยอะโรเมติก, งานก่อสร้างโรงงานเฟส 2 ของบริษัท แอดวานซ์อะโกร
  จำกัด (มหาชน),
  งานก่อสร้างโครงสร้างเหล็กและงานระบบท่อโรงงานเอททีลีนของระยองโอลีฟินต์,
  งานวางระบบท่อของโรงกลั่นน้ำมันไทยออยล์, งานก่อสร้างถังเก็บแก๊สของโรงกลั่นบางจาก,
  งานก่อสร้างโรงงานผลิตน้ำดื่มของบริษัทบุญรอดบรูเวอร์ลี่ จำกัด,
  งานก่อสร้างและวางท่อแก๊สของบริษัท สหโคเจน,
  งานก่อสร้างสถานีไฟฟ้าย่อยของการไฟฟ้าฝ่ายผลิตแห่งประเทศไทย,
  งานก่อสร้างศูนย์ราชการจังหวัดกำแพงเพชร และจังหวัดระยอง
  และงานก่อสร้างวิทยาลัยมหาดไทยสถาบันดำรงราชานุภาพ เป็นต้น
  โดยบริษัทมีประสบการณ์การทำงานที่สำคัญ ดังนี้

-   งานติดตั้งอุปกรณ์เครื่องจักร (Mechanical Equipment Installation) เช่น
    โรงงานเจริญโภคภัณฑ์ ปิโตรเคมีคัลโรงงานไทยอะคริลิคไฟเบอร์ โรงงานไทยปิโตรเคมีคัล
    โรงงานไอเลฟินด์ โรงงานปูนซิเมนต์ทีพีไอ โรงงานสยามอ็อกซิเดนทัล อิเล็คโทรเคมีคัล
    โรงผลิตกระแสไฟฟ้าท่าตูม (NPS) โรงผลิตกระแสไฟฟ้าไตรเอ็นเนอร์ยี่ราชบุรี
    และโรงงานไบเออร์โพลิเมอร์ เป็นต้น

-   งานวางระบบท่อขนส่ง (Piping Work) เช่น งานท่อก๊าซธรรมชาติระยอง- วังน้อย
    การปิโตรเลียมแห่งประเทศไทย , โรงกลั่นน้ำมันไทยออยล์ , โรงงานไทยคาร์บอนแบล็ค ,
    โรงกลั่นน้ำมันเชลล์ , โรงกลั่นน้ำมันบางจาก , โรงกลั่นน้ำมันคาลเท็กซ์ ,
    โรงงานไทยปิโตรเคมิคัล , โรงงานไทยอะคริลิคไฟเบอร์ , โรงงานไทยโพลีเอทิลีน ,
    โรงงานไทยอีพ็อกซี , โรงงานไทยโอลิฟินด์ , โรงแยกก๊าซเอลฟ์ปิโตรเลียม เอเซีย บีวี
    (ประเทศบรูไน) , โรงผลิตกระแสไฟฟ้าสมุทรปราการสหโคเจน ,
    โรงผลิตกระแสไฟฟ้าสหโคเจน(ชลบุรี) และโรงงานไบเออร์โพลิเมอร์ เป็นต้น

-   งานก่อสร้างติดตั้งถังเก็บน้ำมัน (Tank Erection) เช่น โรงกลั่นน้ำมันคาลเท็กซ์,
    โรงกลั่นน้ำมันเชลล์ โรงงานไทยปิโตรเคมิคัลอินดัสทรี และ โรงงานไทยโพลีเอทิลีน เป็นต้น

  4) งานทางด้านตัวแทนจำหน่ายและผู้จัดหาอุปกรณ์และวัตถุดิบ

บริษัท
มีประสบการณ์และความเชี่ยวชาญด้านการเป็นตัวแทนจำหน่ายอุปกรณ์และเครื่องจักรงานก่อสร้าง
และจัดสรรหาอุปกรณ์และวัตถุดิบสำหรับธุรกิจต่างๆ
เนื่องจากมีความคุ้นเคยกับผู้จัดจำหน่ายหลายรายและบริษัทก็ดำเนินธุรกิจนี้มาเป็นเวลานาน
ทำให้ทราบถึงความสามารถและจุดเด่นจุดด้อยต่างๆของผู้ผลิต และผู้จัดจำหน่ายเป็นอย่างดี ทั้งนี้
งานทางด้านตัวแทนจำหน่ายและผู้จัดหาอุปกรณ์และวัตถุดิบ เช่น การจัดหาอุปกรณ์สื่อสาร
สายเคเบิ้ยใยแก้ว และอุปกรณ์ต่างๆที่ใช้ในการก่อสร้างทั่วไป

ทั้งนี้ ทางบริษัท ได้พิจารณาเห็นสมควรให้ชลอกิจกรรมด้านตัวแทนจำหน่าย
และการจัดหาอุปกรณ์และวัตถุดิบไว้ชั่วคราวก่อน
เพื่อนำทรัพยากรไปให้ในหน่วยงานที่มีความจำเป็นเร่งด่วนกว่า

รายชื่อโครงการที่เป็นผลงานของบริษัท 5 ปีที่ผ่านมา

+------------------------+--------+-------------+---------------------+---+
| โครงการ                | ม      | ปีที่ก่อสร้าง    | ลักษณะงาน            |   |
|                        | ูลค่ารวม |             |                     |   |
|                        |        |             |                     |   |
|                        | (ล     |             |                     |   |
|                        | ้านบาท) |             |                     |   |
+------------------------+--------+-------------+---------------------+---+
| 1. Michelin Siam       | 10.37  | พ.ค. 2543 – | งานฐานร             |   |
|                        |        | ม.ค. 2544   | าก,โครงสร้าง,งานไฟฟ้า |   |
+------------------------+--------+-------------+---------------------+---+
| 2. Alstom Ltd.         | 4.22   | ส.ค. 2543 – | งานก่อสร้างแท้งค์น้ำ     |   |
|                        |        | ก.พ. 2544   |                     |   |
+------------------------+--------+-------------+---------------------+---+
| 3. Nawarat Patanakrn   | 23.50  | ต.ค. 2543 – | งานประกอบและ        |   |
|                        |        | มิ.ย. 2544   | ติดตั้งระบบท่อบำบัดน้ำเสีย |   |
+------------------------+--------+-------------+---------------------+---+
| 4. Pro Meco Service    | 5.15   | เม.ย. 2544  | งาน Shut Down       |   |
|                        |        | – มิ.ย.2544  |                     |   |
+------------------------+--------+-------------+---------------------+---+
| 5. Kvarner Pulpling AB | 1.74   | มิ.ย. 2544   | งานจัดส่งบุคลากร       |   |
+------------------------+--------+-------------+---------------------+---+
| 6. Hyundai Heavy       | 2.03   | ม.ค. 2542 – | งานจัดส่งบุคลากร       |   |
| Industries             |        | ม.ค. 2545   |                     |   |
+------------------------+--------+-------------+---------------------+---+
| 7. Industrial Product  | 0.25   | 2544        | Bell Cane           |   |
| Group                  |        |             |                     |   |
+------------------------+--------+-------------+---------------------+---+
| 8 Pioneer Telecom      | 26.37  | มิ.ย.2543 –  | งานประ              |   |
| Power                  |        | ส.ค.2544    | กอบและติดตั้งเสาโทรศัพท์ |   |
+------------------------+--------+-------------+---------------------+---+
| 9. Cool Sorption       | 0.43   | พ.ย.2543 –  | Engineering Supply& |   |
| (Thailand)             |        | ม.ค.2544    | Construction        |   |
+------------------------+--------+-------------+---------------------+---+
| 10. Pacific Arrow      | 1.74   | ก.ค.2544 –  | Material Supply     |   |
| Group                  |        | ก.ย.2544    | Fabrication         |   |
+------------------------+--------+-------------+---------------------+---+
| 11. Association of     | 0.25   | ต.ค.2544 –  | Engineering Service |   |
| Private Power          |        | ธ.ค.2544    |                     |   |
+------------------------+--------+-------------+---------------------+---+
| 12. Alliance Rdfining  | 18.00  | ม.ค.2542 –  | General Maintenance |   |
|                        |        | ธ.ค.2544    |                     |   |
+------------------------+--------+-------------+---------------------+---+
| 13. Accent Loginsic    | 1.30   | มิ.ย.2544 –  | Supply              |   |
| Pte                    |        | ส.ค.2544    | offshorePersonl and |   |
|                        |        |             | Equip               |   |
+------------------------+--------+-------------+---------------------+---+
| 14. Nesic (Thailand)   | Unit   | เม.ย.2537 – | Manpower Service    |   |
|                        | Rate   | มิ.ย.2545    | for Technician      |   |
+------------------------+--------+-------------+---------------------+---+
| 15. Sedco Forex        | 1.08   | 2545        | จัดส่งบุคลากร          |   |
| International, Inc     |        |             | ทำงานด้า             |   |
|                        |        |             | นซ่อมน้ำมันบำรุงฐานขุดเจ |   |
|                        |        |             | าะน้ำมันและก๊าซธรรมชาติ |   |
+------------------------+--------+-------------+---------------------+---+
| 16. Safeskin           | 0.80   | 2547        | ทำระบบและติด         |   |
|                        |        |             | ตั้งเครื่องอัดลมในโรงงาน |   |
+------------------------+--------+-------------+---------------------+---+
| 17. United Telecom     | 7.16   | ก.ค 2545 –  | ก่อสร้างเส            |   |
| Sales & Services       |        | ธ.ค 2547    | าโทรคมนาคมและตู้สัญญาณ |   |
|                        |        |             |                     |   |
| Co., Ltd (DTAC)        |        |             |                     |   |
+------------------------+--------+-------------+---------------------+---+
| 18. กรมการสื่อสารทหาร    | 4.88   | เม.ย. 2546- | ก                   |   |
|                        |        | ต.ค.2546    | ่อสร้างเสาโทรคมนาคมสูง |   |
|                        |        |             | 102 เมตร            |   |
+------------------------+--------+-------------+---------------------+---+
| 19. กรมการสื่อสารทหาร    | 1.50   | ก.ค. 2547-  | ปรับปรุงทัศ            |   |
|                        |        | ธ.ค. 2547   | นียภาพรอบทำเนียบรัฐบาล |   |
+------------------------+--------+-------------+---------------------+---+
| 20. Prodrive Drilling  | 35.67  | ก.ค. 2547 – | ระบบดันท่อร           |   |
| Co.,Ltd                |        | ธ.ค. 2547   | ะบายน้ำใต้ดินเพื่อรดวัชพืช |   |
|                        |        |             | เมืองพัทยา            |   |
+------------------------+--------+-------------+---------------------+---+
| 21. กรมการสือสารทหาร    | 1.89   | 2547        | งานจ้างเห            |   |
| จ.นครศรีธรรมราช         |        |             | มาก่อสร้างถนนทางเข้าท่อ |   |
|                        |        |             | ระบายน้ำและรั้วรอบสถานี |   |
+------------------------+--------+-------------+---------------------+---+
| 22. กรมการสื่อสารทหาร    | 1.5    | 2547        | งานจ้างเห            |   |
| จ.สระแก้ว               |        |             | มาก่อสร้างถนนทางเข้าท่อ |   |
|                        |        |             | ระบายน้ำและรั้วรอบสถานี |   |
+------------------------+--------+-------------+---------------------+---+
| 23. Routing Entity     | 18.06  | 2547        | จัดสรรหาอุปกรณ์        |   |
|                        |        |             | ในการทำระบบ SMS     |   |
|                        |        |             | Routing Entity      |   |
|                        |        |             | เพื่อบริการ SMS        |   |
|                        |        |             | บน                  |   |
|                        |        |             | โครงข่ายโทรศัพท์ประจำที่ |   |
+------------------------+--------+-------------+---------------------+---+
| 24. Scion Photonics    | 1.04   | 2547        | จ                   |   |
| Corporation Co.,Ltd    |        |             | ัดสรรหาสายเคเบิ้ลใยแก้ว |   |
+------------------------+--------+-------------+---------------------+---+
| 25. Unocal Thailand    | Unit   | Continue    | จัดหาบุคลากรด้า        |   |
| Limited                | Rate   |             | นการบำรุงรักษาแท่นขุดเจ |   |
|                        |        |             | าะก๊าซธรรมชาติและน้ำมัน |   |
+------------------------+--------+-------------+---------------------+---+
| โครงการ                | ม      | ปีที่ก่อสร้าง    | ลักษณะงาน            |   |
|                        | ูลค่ารวม |             |                     |   |
|                        |        |             |                     |   |
|                        | (ล     |             |                     |   |
|                        | ้านบาท) |             |                     |   |
+------------------------+--------+-------------+---------------------+---+
| 26. Sedco Forex        | Unit   | Continue    | จัดส่งบุคคลากร         |   |
| International, Inc     | Rate   |             | ทำงานด้า             |   |
|                        |        |             | นซ่อมน้ำมันบำรุงฐานขุดเจ |   |
|                        |        |             | าะน้ำมันและก๊าซธรรมชาติ |   |
|                        |        |             | ในและต่างประเทศ      |   |
|                        |        |             | ประกอบและติดตั้งชิ้นส่วน  |   |
|                        |        |             | ฐานขุดเจาะก๊าซธรรมชาติ |   |
+------------------------+--------+-------------+---------------------+---+
| 27. Advance Agro       | 4.28   | พ.ค. 48 –   | Modify Foundation & |   |
| Public Co.,Ltd         |        | ส.ค. 48     | New Foundation of   |   |
|                        |        |             | Chipper             |   |
+------------------------+--------+-------------+---------------------+---+
| 28.STP & I PUBLIC      | 2.85   | ม.          | Store House         |   |
| CO.,LTD.               |        | ค.48-ก.ค.48 | Structure / BLCP    |   |
|                        |        |             | Power Project       |   |
+------------------------+--------+-------------+---------------------+---+

2.3.2 การตลาดและภาวะการแข่งขัน

ก. นโยบายและลักษณะการตลาด

กลยุทธ์การแข่งขัน

กลยุทธทางการตลาดซึ่งบริษัท ใช้สามารถสรุปได้ดังนี้

1.  ชื่อเสียงของบริษัท

  เนื่องจากบริษัทได้ดำเนินธุรกิจมาเป็นระยะเวลากว่า 40 ปี
  ซึ่งที่ผ่านมาผลงานของบริษัทเป็นผลงานที่มีคุณภาพตรงตามความต้องการของลูกค้าตามกำหนดการและงบประมาณที่วางไว้จากผลงานและชื่อเสียงของบริษัทดังกล่าว
  บริษัทจึงได้รับการยอมรับและความไว้วางใจจากลูกค้าทั้งในประเทศและต่างประเทศให้เป็นผู้ดำเนินการในโครงการต่าง
  ๆ มากมาย

2.  คุณภาพของพนักงาน

  เนื่องจากธุรกิจก่อสร้างจำเป็นต้องใช้ความรู้ และความชำนาญของบุคคลในหลาย ๆ
  สาขานับตั้งแต่ระดับวิศวกร ลงมาถึงระดับพนักงาน
  บริษัทจึงได้ให้ความสำคัญในเรื่องประสิทธิภาพของบุคลากร
  จึงได้มีการให้การฝึกอบรมในเรื่องเกี่ยวกับวิชาการและเทคโนโลยีใหม่ๆ อยู่เสมอ
  รวมทั้งมีการให้ผลตอบแทนในรูปของเงินเดือนและสวัสดิการในระดับน่าพอใจ
  ส่งผลให้พนักงานปฏิบัติงานกับบริษัทเป็นระยะเวลานาน นอกจากนี้แล้วการที่บริษัท
  ได้รับใบอนุญาตจากกระทรวงแรงงานให้เป็นผู้ฝึกหัดทดสอบและออกประกาศนียบัตรให้กับช่างเชื่อมและช่างประกอบ
  บริษัทจึงมีโอกาสในการคัดเลือกบุคลากรที่มีความสามารถและความชำนาญเพื่อทำงานร่วมกับบริษัท

3.  ความปลอดภัยในการปฏิบัติงาน

  ในการปฏิบัติงานเนื่องจากลักษณะงานของบริษัท
  เป็นงานต้องใช้ความสามารถความชำนาญและความระมัดระวังสูง ทั้งนี้ที่ผ่านมาบริษัท
  ได้ประสบความสำเร็จในเรื่องความปลอดภัยในการปฏิบัติงาน
  โดยสามารถปฏิบัติงานได้โดยไม่มีอุบัติเหตุเกิดขึ้นในหลาย ๆ โครงการที่ผ่านมา

  ลักษณะของลูกค้า

  ลักษณะของลูกค้างานด้านการก่อสร้าง
  งานให้บริการทางด้านอุตสาหกรรมและงานด้านการสื่อสารโทรคมนาคม

  ลักษณะของลูกค้างานทางด้านก่อสร้าง
  และงานการให้บริการทางด้านอุตสาหกรรมนั้นจะมีทั้งลูกค้าภาครัฐบาลและเอกชน
  ทั้งในประเทศและต่างประเทศ โดยที่บริษัท
  จะได้รับความไว้วางใจและเชื่อถือในคุณภาพงานของบริษัทมาโดยตลอด แต่อย่างไรก็ตาม
  ลักษณะของลูกค้านั้นจะไม่มีความแน่นอนในด้านสัดส่วนทั้งภาคเอกชน ภาครัฐบาล
  งานในประเทศและงานต่างประเทศ ทั้งนี้เนื่องจากในธุรกิจก่อสร้างและสัมปทานนี้
  ลูกค้าจะมีการเปลี่ยนแปลงไปตลอดเวลา ดังนั้นการดำเนินงานของบริษัท
  จึงไม่ได้ขึ้นอยู่กับลูกค้ากลุ่มใดกลุ่มหนึ่งโดยเฉพาะ แต่อย่างไรก็ตามจากความสามารถทางบริษัท
  มีความสามารถและประสบการณ์เกี่ยวกับงานทางด้านเครื่องกล (Mechanical Work)
  งานที่ต้องใช้เทคโนโลยีชั้นสูงไม่ว่าจะเป็นงานวางระบบท่องานก่อสร้างถังเก็บน้ำมันงานก่อสร้างโรงงานอุตสากรรม
  และงานติดตั้งเครื่องมืออุปกรณ์เครื่องจักรต่าง ๆ
  กลุ่มลูกค้าของบริษัทส่วนใหญ่จึงเป็นลูกค้าในกลุ่มอุตสาหกรรมน้ำมัน, ปิโตรเคมี, หรือ
  อุตสาหกรรมหนักต่าง ๆ

  ทั้งนี้ ในปี พ.ศ. 2548 บริษัทไม่ได้จำหน่ายสินค้าและบริการให้ให้แก่ลูกค้ารายใดเกินร้อยละ
  30.00 ของรายได้รวม

กลุ่มลูกค้าเป้าหมายของบริษัท

  กลุ่มลูกค้าเป้าหมายของบริษัท ประกอบด้วยกัน 2 กลุ่ม คือ

1.  กลุ่มงานราชการและรัฐวิสาหกิจ

2.  กลุ่มงานเอกชน ประกอบด้วย

-   สำรวจและขุดเจาะ

-   โรงกลั่นน้ำมัน

-   โรงแยกก๊าซ

-   โรงงานอุตสาหกรรมปิโตรเคมี

-   โรงงานอุตสาหกรรมขนาดใหญ่และกลาง

-   โรงไฟฟ้าเอกชน

  การจำหน่ายและช่องทางการจัดจำหน่าย

  งานทางด้านการก่อสร้าง การให้บริการอุตสาหกรรมและโทรคมนาคมนั้น
  ส่วนใหญ่มักจะมาจากการเข้าร่วมประมูลทั้งของราชการและเอกชน
  โดยเป็นงานทั้งในประเทศและต่างประเทศ
  รวมทั้งมีงานบางส่วนที่ลูกค้าเชื่อถือในผลงานของบริษัท
  ที่ผ่านมาในอดีตมีผลให้มอบหมายงานให้กับบริษัทในปัจจุบัน ลักษณะการรับงานของบริษัท
  ส่วนใหญ่บริษัท จะเป็นผู้รับเหมาโดยตรง (Main Contractor)
  คือการรับงานจากเจ้าของโครงการโดยตรง ซึ่งบริษัทมักจะดำเนินการก่อสร้างเองทั้งหมด

  ในการเข้าร่วมประมูลงานบริษัท นั้น ลูกค้ามักจะให้มีการประมูลงานเป็นส่วนๆ เช่น
  งานด้านการก่อสร้าง งานทางด้านการจัดหาวัตถุดิบ หรือ งานทางด้านบุคลากร เป็นต้น
  ดังนั้นบริษัท จึงมักจะเข้าร่วมประมูลงานในส่วนที่บริษัท มีความเชี่ยวชาญและความชำนาญ
  ดังนั้นในโครงการหนึ่ง ๆ บริษัท อาจจะรับงานมากกว่าหนึ่งส่วนเช่นรับงานทั้งทางด้านก่อสร้าง
  งานติดตั้งเครื่องจักรและอุปกรณ์ และงานทางด้านการจัดหาบุคลากร

  ส่วนงานทางด้านการเป็นตัวแทนจำหน่ายนั้น บริษัท มีการจำหน่ายใน 2 ลักษณะคือ
  ในกรณีที่สินค้ามีราคาสูงมากบริษัท จะใช้วิธีสั่งซื้อตามความต้องการของลูกค้า เช่น สินค้าในกลุ่ม
  Construction
  แต่ถ้าเป็นสินค้าที่มีราคาไม่สูงนักหรือสินค้าที่จำเป็นต้องมีให้ลูกค้าทันทีที่ลูกค้าต้องการ เช่น
  สินค้าประเภท Underground หรือ สินค้าประเภท Industrial Product Group
  ก็มักจะใช้วิธีนำเข้าสินค้าไว้แล้วจึงจัดจำหน่ายให้ลูกค้าเมื่อลูกค้ามีความต้องการสั่งซื้อ

นโยบายของบริษัท

  นโยบายของบริษัท ในการตั้งหรือกำหนดราคาเพื่อรับงานจากลูกค้านั้น
  ทางบริษัทได้คำนึงถึงต้นทุนในการดำเนินการ ราคาตลาดซึ่งเกิดขึ้น ณ ปัจจุบัน คู่แข่งทางการค้า
  ชนิดและความยากง่ายของงาน ระยะเวลาในการก่อสร้างและเงื่อนไขในการชำระเงิน

จุดแข็งของบริษัท 

บริษัท มีจุดเด่นในการให้บริการแก่ลูกค้า คือ

-   บริษัท ได้ให้บริการแก่ลูกค้าในธุรกิจประเภทนี้มากกว่า 40 ปี

-   บริษัท มีบุคลากรที่มีประสบการณ์ ความรู้
    ความสามารถและความรับผิดชอบในการให้บริการลูกค้า

-   บริษัท สามารถให้บริการแก่ลูกค้าในงานที่ต้องการคุณภาพและความปลอดภัยในการทำงานสูง

  จุดอ่อนของบริษัท

-   บริษัท ประสบปัญหาในการจำกัดวงเงินเครดิตจากธนาคารเนื่องจากบริษัท
    เพิ่งออกจากแผนฟื้นฟูกิจการตามพระราชบัญญัติล้มละลาย

ข. ภาวะการแข่งขัน

  นับตั้งแต่ปี 2544 เป็นต้นมาธุรกิจก่อสร้างในประเทศมีการเติบโตขึ้น
  ทั้งนี้เนื่องจากได้รับปัจจัยสนับสนุนจากการลงทุนในโครงการต่าง ๆ ของภาครัฐ
  ส่วนการลงทุนก่อสร้างในภาคเอกชนก็มีการขยายตัวสูงขึ้นเช่นกัน ซึ่งเป็นผลมาจากมาตรการ ต่าง
  ๆ ที่รัฐบาลนำมาใช้ในการกระตุ้นภาคอสังหาริมทรัพย์ อาทิ
  การปรับปรุงโครงสร้างหนี้ภาคอสังหาริมทรัพย์
  มาตรการภาษีเพื่อสนับสนุนการซื้อขายอสังหาริมทรัพย์
  และมาตรการภาษีเพื่อสนับสนุนการขายที่อยู่อาศัยเดิมเพื่อซื้อที่อยู่อาศัยใหม่ เป็นต้น
  ลูกค้าของบริษัท แบ่งออกเป็นสองลักษณะ หน่วยงานเอกชนและหน่วยงานราชการหรือรัฐวิสาหกิจ
  โดยสาเหตุที่มีงานราชการหรือรัฐวิสาหกิจน้อยเนื่องจากบริษัทพึ่งออกจากแผนฟื้นฟูกิจการ
  ดังนั้นงานส่วนใหญ่จึงเป็นงานภาคเอกชนหรืองานรับเหมาช่วง (Subcontract)
  จากบริษัทคู่ค้าที่ได้รับงานจากงานราชการหรือรัฐวิสาหกิจ
  อย่างไรก็ตามในช่วงต่อไปบริษัทก็จะเริ่มรับงานโดยตรงจากหน่วยงานราชการหรือรัฐวิสาหกิจในด้านงานก่อสร้างและงานวางระบบโทรคมนาคม

- จำนวนและสภาพการแข่งขันในอุตสาหกรรม

  บริษัทที่ดำเนินธุรกิจก่อสร้างมีมากกว่า 600 แห่ง ซึ่งประกอบด้วยบริษัทไทย บริษัทต่างประเทศ
  และกิจการร่วมค้า โดยส่วนใหญ่จะแข่งขันกันในด้านราคาเป็นหลัก อย่างไรก็ตาม วัตถุดิบ
  ชื่อเสียง ความเชี่ยวชาญ
  และความสัมพันธ์ที่ดีต่อกันก็เป็นกลยุทธ์ที่สำคัญที่ใช้ในการแข่งขันของอุตสาหกรรม

- ขนาดของบริษัทเมื่อเทียบกับคู่แข่ง

  บริษัท
  มีขนาดไม่ใหญ่นักเมื่อเทียบกับคู่แข่งที่รับงานก่อสร้างจากหน่วยราชการหรือรัฐวิสาหกิจเป็นหลัก
  อย่างไรก็ตามบริษัทมีความสามารถในการแข่งขันสูงเมื่อเทียบกับคู่แข่งขันที่รับงานจากหน่วยงานเอกชนเป็นหลัก
  แต่ในอนาคตเมื่อบริษัทขยายตัวและขอบข่ายการดำเนินงานมากขึ้น
  ก็เชื่อว่าจะมีขีดความสามาถเพียงพอในการรับงานจากหน่วยงานราชการหรือรัฐวิสาหกิจเพิ่มขึ้น

- สภาพปัญหาเกี่ยวกับวัตถุดิบ

  วัตถุดิบที่บริษัท ใช้ในโครงการก่อสร้างขึ้นอยู่กับความต้องการของลูกค้า
  ซึ่งส่วนใหญ่เป็นวัตถุดิบที่มีซื้อขายอยู่ทั่วไป สามารถใช้ทดแทนกันได้และมีผู้จัดจำหน่ายหลายราย
  บริษัทจึงไม่ประสบปัญหาวัตถุดิบขาดแคลน สำหรับการจัดหาอุปกรณ์ในลักษณะพิเศษ
  ก็จะจัดซื้อจากผู้จัดจำหน่ายในประเทศก่อนโดยการชำระเงินค่าวัตถุดิบจะมีทั้งการชำระเป็นเงินสด
  ข้อตกลงให้เครดิตจากผู้จัดจำหน่ายหรือเลตเตอร์ออฟเครดิตอย่างไรก็ตาม
  บริษัทจะพยายามควบคุมต้นทุนวัตถุดิบให้อยู่ในงบประมาณที่กำหนดไว้เพื่อไม่ให้กระทบกับกำไรหากเกิดภาวะราคาวัตถุดิบผันผวน

- จำนวนผู้จำหน่ายวัตถุดิบ

  ในปีพ.ศ. 2548 บริษัท ไม่มีการสั่งซื้อกับผู้จัดจำหน่ายรายใดเกินกว่าร้อยละ 30
  ของต้นทุนรวมของบริษัท

2.3.3 การผลิตหรือการจัดหาผลิตภัณฑ์เพื่อจำหน่าย

ก. ลักษณะการจัดให้ได้มาซึ่งผลิตภัณฑ์

(1) กำลังการผลิตและปริมาณการผลิต

  ขั้นตอนในการรับงาน (Work Flow Chart) ของบริษัท สามารถแบ่งออกได้เป็น 2
  ลักษณะตามลักษณะงานของบริษัท คือในกรณีแรก เป็นกรณีที่บริษัท
  รับดำเนินงานประเภทงานก่อสร้าง, งานให้บริการอุตสาหกรรม,
  งานทางด้านโทรคมนาคมและงานทางด้านการจัดหาบุคลากร
  ซึ่งบริษัทจะรับงานจากลูกค้าในลักษณะที่เป็นโครงการ ส่วนในกรณีที่สอง
  เป็นกรณีที่บริษัทดำเนินงานเป็นตัวแทนจำหน่าย ในแต่ละกรณีบริษัท
  มีขั้นตอนในการดำเนินงานดังรายละเอียดดังต่อไปนี้

 กรณีที่ 1 กรณีรับงานโครงการจากลูกค้า

  ขั้นตอนในการดำเนินงานของบริษัท (Work Flow Chart)
  มีทั้งลักษณะการเป็นผู้รับเหมาโดยตรง (Main Contractor) และผู้รับเหมาช่วง
  (Sub-Contractor) ซึ่งบริษัท
  จะรับงานก่อสร้างโดยการติดต่อกับผู้ว่าจ้างโดยตรงผ่านวิธีการประกวดราคา
  หรือการเจรจารับงาน โดยฝ่ายบริหารของบริษัท
  จะมีหน้าที่และความรับผิดชอบในการติดต่อหางานซึ่งจะมีทั้งในกรณีที่ลูกค้าติดต่อเขามาเองหรือกรณีที่เสนอต่อลูกค้า
  โดยจะได้ข้อมูลมาจากการติดตามข่าวสารข้อมูลต่างๆ จากตลาดและแหล่งข่าวต่าง ๆ
  ตามปกติแล้ว จะมีการตกลงจ้างงาน 2 วิธี คือ

1.  การประกวดราคา การรับงานจากลูกค้าลักษณะนี้
    บริษัทจะทำการติดตามข่าวการประกวดราคาตามประกาศจากทางหนังสือพิมพ์
    หรือจากบริษัทที่ปรึกษาหรือบริษัทออกแบบ
    แล้วจึงให้ทางฝ่ายประมาณต้นทุนทำการคำนวณต้นทุนและค่าใช้จ่ายที่จะเกิดขึ้น
    หลังจากนั้นบริษัทจึงเข้าร่วมประกวดราคาโดยดำเนินการตามขั้นตอนของหน่วยงานต่าง ๆ

2.  การเจรจา เป็นลักษณะที่บริษัท เข้าไปเจรจาตั้งแต่ต้น โดยไม่มีการประกวดราคา
    ซึ่งจะเป็นการเข้าไปเสนอบริการ
    หรืออาจเป็นทางลูกค้าติดต่อเฉพาะเจาะจงเลือกบริษัทให้เป็นผู้ก่อสร้างซึ่งโดยปกติวิธีนี้
    มักจะใช้กับลูกค้าเก่าที่รู้จักกันและมีความสัมพันธ์ที่ดีระหว่าง
    บริษัทกับลูกค้ามาแต่เดิมและเมื่อมีการ ตกลงกันได้ในเรื่องราคาและเงื่อนไขต่างๆ
    แล้วจึงจะทำการเซ็นสัญญาว่าจ้างกันต่อไป

ขั้นตอนในการดำเนินงานหลังจากบริษัทรับงานแล้วก็จะทำการดำเนินการดังต่อไปนี้

1.  การแบ่งงาน บริษัทจะทำการพิจารณาประเภทของงาน
    แล้วจึงส่งต่อให้ฝ่ายที่เกี่ยวข้องรับผิดชอบเป็นส่วน ๆ ไป เช่น งานทางด้านการจัดซื้ออุปกรณ์
    เครื่องจักร วัสดุต่าง ๆ และด้านบุคลากร

2.  แต่งตั้งผู้จัดการโครงการ (Project Manager)
    เป็นผู้มีหน้าที่รับผิดชอบในทุกๆด้านของโครงการก้าวหน้าของโครงการ
    การควบคุมงานให้ดำเนินไปตามแผนงานที่ได้วางไว้

3.  การวางแผนรายละเอียดของโครงการ
    โดยผู้จัดการโครงการจะเป็นผู้กำหนดตารางโครงการให้มีความเหมาะสมกับเงื่อนไข
    ระยะเวลา และงบประมาณที่ได้วางไว้ รวมทั้งการวางแผนกำลังคน
    โดยจำแนกตามประเภทของงานและประเภทของคนงาน
    นอกจากนี้ก็จะเป็นผู้จัดทำตารางการทำงานโดยละเอียดในแต่ละช่วงของโครงการ

4.  การดำเนินการก่อสร้าง ในระหว่างการดำเนินการก่อสร้างนั้น
    ผู้จัดการโครงการจะมีหน้าที่ในการควบคุมและติดตามความก้าวหน้าของงาน
    โดยจะรักษาอัตราความก้าวหน้าของงานให้เป็นไปตามที่วางไว้

5.  การรายงานและการบันทึกผล ผู้เกี่ยวข้องรับผิดชอบในแต่ละสายงาน
    จะทำการรายงานผลเกี่ยวกับรายละเอียดของงานที่ทำ การใช้วัสดุก่อสร้าง ต้นทุน คุณภาพ
    ปริมาณงาน โดยจะรายงานต่อผู้บังคับบัญชาตามลำดับของสายงาน

6.  การติดตามและการตรวจสอบ ผู้จัดการโครงการเมื่อได้รับรายงานจากผู้ที่เกี่ยวข้อง
    ก็จะทำการตรวจสอบเปรียบเทียบกับแผนงานที่วางไว้

7.  การตรวจเช็คความเรียบร้อยก่อนการส่งมอบในกรณีที่ตรวจพบข้อผิดพลาดผู้จัดการโครงการก็จะให้มีการแก้ไขข้อผิดพลาด
    และมีการตรวจความเรียบร้อยของงานอีกครั้งก่อนที่จะทำการส่งมอบให้แก่ลูกค้าต่อไป

  ขั้นตอนในการคัดเลือกผู้รับเหมาช่วง (Sub Contractor)

  หลังจากที่บริษัท ได้รับเลือกให้เป็นผู้รับเหมาหลัก (Main Contractor)
  บริษัทก็จะทำการพิจารณาคัดเลือกผู้รับเหมาช่วง (Sub Contractor) โดยในเบื้องต้น
  บริษัทจะคัดเลือกผู้รับเหมาช่วง ตามประเภทของงาน โดยพิจารณาศักยภาพของผู้รับเหมาช่วงนั้น
  ๆ หรือพิจารณาผู้รับเหมาช่วงที่มีผลงานที่ดีกับบริษัทมาก่อนการตกลงว่าจ้างนั้น บริษัท
  จะพิจารณาเงื่อนไขที่ดีที่สุด และควบคุมค่าใช้จ่ายให้อยู่ในงบประมาณของโครงการนั้น ๆ

การคัดเลือกผู้รับเหมาช่วง สามารถแบ่งออกเป็น 2 วิธี คือ

1.  การเปรียบเทียบราคาและข้อเสนอทางด้านเทคนิค บริษัท
    จะทำการเรียกผู้รับเหมาช่วงให้เข้ามาเสนอราคาโดยเปรียบเทียบกับราคากลาง
    ซึ่งบริษัทได้คำนวณเป็นต้นทุนที่จะเกิดขึ้นไว้แล้ว การคัดเลือกบริษัท
    จะเลือกผู้รับเหมาช่วงที่เสนอราคาต้นทุนของบริษัทต่ำที่สุด และข้อเสนอทางด้านเทคนิคถูกต้อง
    เพื่อให้เกิดความมั่นใจว่าผู้รับเหมาช่วง (Sub Contractor)
    สามารถปฏิบัติงานได้ถูกต้องตามข้อกำหนดของโครงการนั้น ๆ เป็นอย่างดี

2.  การเจรจาต่อรอง บริษัท จะเรียกผู้รับเหมาช่วงที่มีผลงานกับบริษัทให้เสนอราคา
    และทำการต่อรองราคาให้อยู่ในงบประมาณ และเงื่อนไขของบริษัท

ขั้นตอนการรับงานโครงการจากลูกค้า

ไม่ผ่าน

ผ่าน

-   การรับงานโครงการจะมีลักษณะเดียวกันทั้งงานทางด้านก่อสร้าง, งานให้บริการอุตสาหกรรม
    , งานด้านโทรคมนาคม และงานจัดหาบุคลากร

รายละเอียดโครงการในปัจจุบัน ณ วันที่ 31 ธันวาคม 2548

+-----------------+------------------------------------------+---------+
| โครงการในอนาคต  | ลักษณะงาน                                 | มูลค่างาน |
|                 |                                          |         |
|                 |                                          | (       |
|                 |                                          | ล้านบาท) |
+-----------------+------------------------------------------+---------+
| งานด้านการก่อสร้าง |                                          |         |
| (Construction)  |                                          |         |
+-----------------+------------------------------------------+---------+
| 1. TAWANNA NITE | งานจ้างเหมา ก่อสร้างอาคารขายสินค้า            | 122.22  |
| BAZAAR          | ขนาดใหญ่ครบวงจร                           |         |
+-----------------+------------------------------------------+---------+
| 2. Advance Agro | Modify Foundation & New Foundation Of    | 1.33    |
|                 | Chipper                                  |         |
+-----------------+------------------------------------------+---------+
| 3. Advance      | Foundation For CZ#4/Trim Blower and      | 8.49    |
| Paper           | ducting work for out size #4             |         |
+-----------------+------------------------------------------+---------+
| งานด้านการใ      |                                          |         |
| ห้บริการอุตสาหกรรม |                                          |         |
| (Industrial     |                                          |         |
| Services)       |                                          |         |
+-----------------+------------------------------------------+---------+
| 4. Unocal       | การจัดส่งบุคลากรไป                          | 34.25   |
| Thailand        | ปฏิบัติงานซ่อมบำรุงฐานขุดเจาะน้ำมันและก๊าซธรรมชาติ |         |
|                 | และอื่นๆ                                   |         |
+-----------------+------------------------------------------+---------+
| 5. SEDCO FOREX  | การจัดส่งบุคลากรไป                          | 15.61   |
|                 | ปฏิบัติงานซ่อมบำรุงฐานขุดเจาะน้ำมันและก๊าซธรรมชาติ |         |
+-----------------+------------------------------------------+---------+
| 6. งานด้าน Fab   | งานประกอบ หรือ สร้างโครงเหล็กตามคำสั่งของลูกค้า | 17.95   |
| Shop            |                                          |         |
+-----------------+------------------------------------------+---------+
| 7.NDT Service ปี |                                          | 58.30   |
| 2548            |                                          |         |
+-----------------+------------------------------------------+---------+
| 8               | บริการรถเช่า                               | 29.24   |
| .สำนักงานคณะกรรม |                                          |         |
| การกิจการ        |                                          |         |
| โทรคมนาคมแห่งชาติ |                                          |         |
+-----------------+------------------------------------------+---------+
| งานด้านโทรคมนาคม |                                          |         |
| (Tel            |                                          |         |
| ecommunication) |                                          |         |
+-----------------+------------------------------------------+---------+
| 9. SDH-EGAT     | การจัดซื้อพร้อมติดตั้งอุปกรณ์                     | 125     |
| FO2547          | ตามโครงการร่วมใช้ระบบใยแก้วนำแสง            |         |
|                 | การไฟฟ้าฝ่ายผลิตแห่งประเทศไทย (2547)         |         |
| (               |                                          |         |
| กรมการทหารสื่อสาร |                                          |         |
| บก.สส. )        |                                          |         |
+-----------------+------------------------------------------+---------+
| 10. PDH         | งานจ้างเ                                  | 0.9     |
| MICROWAVE       | หมาติดตั้งและทดสอบอุปกรณ์สื่อสัญญาณระบบไมโครเวฟที่ |         |
| SYSTEM 1 HOP    | สน.ทท.ภูเก็ตและพังงา ของกรมการสื่อสารทหาร     |         |
|                 | บก.สส.                                   |         |
| บริษัท            |                                          |         |
| ฟรีอินเตอร์เน็ต     |                                          |         |
+-----------------+------------------------------------------+---------+
| 11.             | งานจ้างเหมาออกแบบ จัดหา                    | 48.06   |
| การไฟฟ้าส่วนภูมิภาค | พร้อมติดตั้งอุปกรณ์สื่อสัญญาณความเร็วสูง (SDH)      |         |
|                 |                                          |         |
| PEA SDH         |                                          |         |
| Equipment       |                                          |         |
| (DSD-2/2004)    |                                          |         |
+-----------------+------------------------------------------+---------+
| 12.             | งานจ้างเหมาออกแบบจัดหาพร้อมติดตั้งโครงข่าย      | 141.95  |
| การไฟฟ้าส่วนภูมิภาค | เคเบิ้ลใยแก้วนำแสงโครงการพัฒนาระบบสื่อสารระยะที่ |         |
|                 | 2 Zone 3                                 |         |
| PEA FO cable    |                                          |         |
| Zone 3          |                                          |         |
| (DSD-3/2004)    |                                          |         |
+-----------------+------------------------------------------+---------+
| โครงการในอนาคต  | ลักษณะงาน                                 | มูลค่างาน |
|                 |                                          |         |
|                 |                                          | (       |
|                 |                                          | ล้านบาท) |
+-----------------+------------------------------------------+---------+
| 13.             | งานจ้างเหมาออกแบบจัดหาพร้อมติดตั้งโครงข่าย      | 103.52  |
| การไฟฟ้าส่วนภูมิภาค | เคเบิ้ลใยแก้วนำแสงโครงการพัฒนาระบบสื่อสารระยะที่ |         |
|                 | 2 Zone 6                                 |         |
| PEA FO cable    |                                          |         |
| Zone 6          |                                          |         |
| (DSD-3/2004)    |                                          |         |
+-----------------+------------------------------------------+---------+

  กรณีที่ 2 กรณีบริษัท เป็นตัวแทนจำหน่ายสินค้า

  กรณีบริษัท เป็นตัวแทนจำหน่ายสินค้า บริษัท จะดำเนินการใน 2 ลักษณะ คือ
  การนำเข้าสินค้าตามความต้องการของลูกค้า
  และการสั่งซื้อสินค้าไว้แล้วจึงนำมาจำหน่ายเมื่อลูกค้ามีความต้องการ
  ซึ่งขั้นตอนในการดำเนินการมีรายละเอียดดังต่อไปนี้

ขั้นตอนการเป็นตัวแทนจำหน่าย

(2) วัตถุดิบและผู้แทนจำหน่ายวัตถุดิบ (Supplier)

การจัดหาวัตถุดิบ ส่วนใหญ่บริษัท จะได้จากเจ้าของโครงการจัดหาให้

สภาพปัญหาเกี่ยวกับวัตถุดิบ 

  วัตถุดิบที่บริษัทสั่งซื้อมีหลายประเภทตามความต้องการของลูกค้า เช่น เครื่องจักร ลูกปืน
  สายเคเบิ้ล ซึ่งมีผู้จำหน่ายหลายราย โดยการสั่งซื้อวัตถุดิบส่วนใหญ่บริษัทจะสั่งซื้อจากผู้จัด

  จำหน่ายในประเทศ ทั้งนี้
  บริษัทไม่เคยประสบปัญหาวัตถุดิบขาดแคลนเนื่องจากวัตถุดิบที่สั่งซื้อส่วนใหญ่เป็นวัตถุดิบพื้นฐานเพื่อนำมาใช้ประกอบเครื่องจักรหรือสายการผลิต
  และมีผู้ผลิตหลายราย อย่างไรก็ตามบริษัทประสบปัญหาวัตถุดิบล้าสมัยบ้าง
  เนื่องจากการสั่งซื้อทีละมากๆจะได้รับส่วนลดมากในขณะที่ความก้าวหน้าทางเทคโนโลยี่
  โดยเฉพาะอย่างยิ่งด้านระบบสื่อสารโทรคมนาคมมีการเปลี่ยนแปลงอย่างรวดเร็ว
  ซึ่งบริษัทก็จะพยายามขายสินค้าล้าสมัยนั้นออกไปให้เร็วที่สุด

ข. ผลกระทบต่อสิ่งแวดล้อม

  บริษัทจัดให้มีเจ้าหน้าที่ประจำในแต่ละโครงการ
  เพื่อดูแลในด้านความปลอดภัยในการดำเนินการก่อสร้าง รวมถึงผลกระทบต่อสิ่งแวดล้อมต่าง ๆ
  โดยจะดำเนินการตรวจสอบและควบคุมขั้นตอนต่าง ๆ
  ในการก่อสร้างและมีการบริหารของเสียและเศษวัสดุที่เหลือจากการก่อสร้างเพื่อมิให้เกิดผลเสียด้านมลภาวะและต่อสิ่งแวดล้อม

2.3.4 งานที่ยังไม่ได้ส่งมอบ

  งานที่บริษัทยังไม่ได้ส่งมอบรายการหลัก ๆ ณ วันที่ 31 ธันวาคม 2548 มีรายละเอียดดังนี้

+---------------------------------------------------+------------------+
| โครงการ                                           | มูลค่า             |
|                                                   |                  |
| ลักษณะงาน                                          | (ล้านบาท)         |
+---------------------------------------------------+------------------+
| 1. Advance Agro                                   | 1.33             |
|                                                   |                  |
| Modify Foundation & New Foundation of Chipper     |                  |
+---------------------------------------------------+------------------+
| 2. Advance Paper                                  | 4.70             |
|                                                   |                  |
| Foundation for CZ#4/Trim blower and ducting work  |                  |
|                                                   |                  |
| for out size # 4                                  |                  |
+---------------------------------------------------+------------------+
| 3. SDH-EGAT FO 2547 (กรมการสื่อสารทหาร บก.สส.)      | 125.00           |
|                                                   |                  |
| การจัดซื้อพร้อมติดตั้งอุปกรณ์ ตามโครงการร่วมใช้ระบบ          |                  |
|                                                   |                  |
| ใยแก้วนำแสงการไฟฟ้าฝ่ายผลิตแห่งประเทศไทย (2547)        |                  |
+---------------------------------------------------+------------------+
| 4. ตะวันนาไนท์ บาร์ซาร์                               | 122.22           |
|                                                   |                  |
| งานโครงสร้าง เหล็ก ไฟฟ้า                             |                  |
+---------------------------------------------------+------------------+
| 5. PEA SDH Equipment (DSD-2/2004) (กฟภ)           | 48.06            |
|                                                   |                  |
| งานจ้างเหมาออกแบบ จัดหา พร้อมติดตั้งอุปกรณ์สื่อ             |                  |
|                                                   |                  |
| สัญญาณความเร็วสูง (SDH)                              |                  |
+---------------------------------------------------+------------------+
| 6. PEA FO cable Zone 3 (DSD-3/2004) (กฟภ)         | 141.95           |
|                                                   |                  |
| งานจ้างเหมาออกแบบจัดหาพร้อมติดตั้งโครงข่ายเคเบิ้ลใยแก้ว     |                  |
|                                                   |                  |
| นำแสงโตรงการพัฒนาระบบสื่อสารระยะที่ 2 Zone 3           |                  |
+---------------------------------------------------+------------------+
| 7. PEA FO cable Zone 6 (DSD-3/2004) (กฟภ)         | 103.51           |
|                                                   |                  |
| งานจ้างเหมาออกแบบจัดหาพร้อมติดตั้งโครงข่ายเคเบิ้ลใยแก้ว     |                  |
|                                                   |                  |
| นำแสงโตรงการพัฒนาระบบสื่อสารระยะที่ 2 Zone 6           |                  |
+---------------------------------------------------+------------------+
| โครงการ                                           | มูลค่า             |
|                                                   |                  |
| ลักษณะงาน                                          | (ล้านบาท)         |
+---------------------------------------------------+------------------+
| 8. PDH MICROWAVE SYSTEM 1 HOP (บริษัท ฟรีอินเตอร์เน็ต ) | 0.9              |
|                                                   |                  |
| งานจ้างเหมาติดตั้งและทดสอบอุปกรณ์สื่อสัญญาณระบบไมโครเวฟ    |                  |
|                                                   |                  |
| ที่ สน.ทท.ภูเก็ตและพังงา ของกรมการสื่อสารทหาร บก.สส.     |                  |
+---------------------------------------------------+------------------+